Hego Lapurdiko Hirigunea

Hego Lapurdiko Hiriguneaikus Hego Lapurdiko Hirigunearen webgunean . (frantsesez Agglomération Sud Pays Basque) Lapurdiko hego-mendebaldeko 12 udalerrik osatzen zuten hirigune elkargoa izan zen, Pirinio Atlantikoetako hirugarren hirigune elkargoa. 2013ko urtarrilaren 1 arte, Euskal Herri Hegoaldeko Herri Elkargoa izena zuen.ikus 2012ko abenduaren 28ko Prefetaren erabakia

2017ko urtarrilaren 1ean desegin zen elkargoa, Euskal Herri Elkargoa sortu zenean.

 Osaera 
Elkargoak 12 udalerri biltzen zituen —13, Bidarte ere kontuan hartzen bada—, Lapurdiko hego-mendebaldekoak.
 Kantonamendu aldetik hauxe da banaketa:
 Uztaritzeko kantonamenduan 3: Ahetze, Arbona eta Senpere. Gainerakoak Errobi herri elkargoan daude.
 Ezpeletako kantonamenduan 2: Ainhoa eta Sara. Beste bostak aipatu Errobi herri elkargoan bildu dira.
 Donibane Lohizuneko kantonamenduan 3: Azkaine, Donibane Lohizune eta Getaria. Laugarrena, Bidarte, inongo elkargotan ez dagoen bakarrenetakoa da eta BAB hirigune elkargoan sartzeko asmoa erakutsi du.
 Hendaiako kantonamenduan 4, guztiak: Biriatu, Hendaia, Urruña eta Ziburu.
 Lapurdin eskualdeen banaketak ez duenez Nafarroa Beherean edo Zuberoan duen oinarri historiko-naturala, eskualde historiko-natural aldetik definitzea zail samarra da; izenak berak adierazten du zein neurritaraino den artifiziala.
 Lapurdiko eskualdeen zerrendan erakusten den eskualde naturalen banaketaren arabera, Lapurdi Erdialdean Ahetze, Arbona eta Senpere leudeke eta Lapurdi Garaian Sara; gainerakoek Lapurdi Itsasegia osatzen dute, Bidarterekin.
 Bi gune nagusiren inguruan osatuta dagoela esan daiteke: alde batetik Donibane Lohizune-Zibururen aldiriak eta bestetik Hendaia aldea, Txingudiko metropolitar eremuari begira. Sara, Senpere, Azkaine eta Ahetzek barnealdearen ezaugarri eta loturak ere badituzte eta Arbonak horrez gain BABrekin oso harreman estuak ditu.

 Udalerri kideen datuak 

 INSEE Kodea  Udalerria  Alkatea  Biztanleria  Azalera  Dentsitatea  Delegatuak 64161  Ahetze  Philippe Elizalde  1844 bizt.  10,56 km²  139,02 bizt./km²   64123  Ainhoa  Michel Ibarluzia  696 bizt.  16,19 km2  40,02 bizt./km²   64113  Arbona  Marie-Jo Mialocq  2068 bizt.  10,59 km2  168,46 bizt./km²   64031  Azkaine  Jean Louis Laduche  4104 bizt.  19,27 km2  186,72 bizt./km²   64250  Biriatu  Mixel Hiriart  1120 bizt.  11,04 km2  86,23 bizt./km²   64502  Donibane Lohizune  Peiuko Duhart  13448 bizt.   19,05 km2  712,81 bizt./km²   64123  Getaria  Albert Larrousset  1392 bizt.  1,4 km2  944,29 bizt./km²   64113  Hendaia  Jan Battit Salaberri  15802 bizt.  7,95 km2  1766,16 bizt./km²   64031  Sara  Jean-Baptiste Laborde  2564 bizt.  51,34 km2  44,23 bizt./km²   64250  Senpere  Christine Bessonart  5862 bizt.  65,08 km2  78,46 bizt./km²   64502  Urruña  Odile de Coral  8910 bizt.   50,57 km2  151,63 bizt./km²   64502  Ziburu  Guy Poulou  7053 bizt.   7,44 km2  844,35 bizt./km²         64 863 bizt.  270,5 km²   217,07 bizt./km²  

 Erreferentziak 

 Ikus, gainera 
 Ipar Euskal Herriko udalerrien elkargoak

 Kanpo estekak 
  Elkargoaren webgunea; 2008ko maiatzaren 15etik dago abian.
  Bidasoaz gaindiko elkarlana kazeta.infon.

Kategoria:Ipar Euskal Herriko udalerrien elkargoak
Kategoria:Lapurdiko ekonomia